Leonardo DiCaprio

Leonardo Wilhelm DiCaprio (* 11. november 1974, Los Angeles, Kalifornia, USA) je americký filmový herec a producent, držiteľ Oscara.

Jeho prvou rolou bolo účinkovanie v sitcome Growing Pains, ale výraznú popularitu získal až filmom Zo života chlapca. Krátko na to účinkoval vo filme Čo žerie Gilberta Grapea; jeho rola mentálne postihnutého brata Gilberta (Johnny Depp) mu priniesla nominácie na Zlatý glóbus a Oscara za vedľajšiu úlohu.

Celosvetovo slávnym sa stal vďaka roli Jacka Dawsona vo filme Titanic a hral v mnohých úspešných filmoch ako Rómeo a Júlia, Chyť ma, ak to dokážeš a Krvavý diamant, za ktorý bol nominovaný na Academy Award za najlepšieho herca v hlavnej úlohe. Ďalšou nomináciou na Oscara bola za jeho rolu Howarda Hughesa v Letcovi, režírovanom Martinom Scorsesem. Taktiež so Scorsesem spolupracoval na filmoch ako Gangy New Yorku, Na druhej strane a Prekliaty ostrov. Toto pracovné partnerstvo bolo porovnávané s predchádzajúcim pracovným partnerstvom medzi Scorsesem a Robertom De Nirom, ktorý sa tiež zviditeľnil na začiatku svojej kariéry vďaka Scorseseho filmom."Scorsese likens DiCaprio to De Niro" , pr-inside.com

DiCaprio bol taktiež nominovaný na dve ceny BAFTA, tri ceny Screen Actors Guild Awards a sedem Zlatých glóbusov, z ktorého jednu nomináciu premenil na výhru. Jeho najlepší film je čo žerie Gilberta Grape. 

 Skorý život 
DiCaprio sa narodil v Hollywoode v Kalifornii. Je jediné dieťa právnej sekretárky, Irmelin (rod. Indenbirken), rodenej Nemky a Georgea DiCapria, ilustrátora a distribútora undergroundových komiksov. DiCapriov otec je polovičný Talian (z oblasti Neapola) a polovičný Nemec (z Bavorska). Jeho dedko z matkinej strany Wilhelm Indenbirken bol Nemec. Jeho babka z matkinej strany, Helene Indenbirken (1915 – 2008), rodená Yelena Smirnova, bola nemecká občianka narodená v Rusku. V jednom ruskom rozhovore DiCaprio sám seba označil ako "polovičného Rusa" a povedal, že dvaja z jeho prarodičov boli Rusi. 

DiCapriovi rodičia sa stretli počas štúdia na vysokej škole a následne sa presťahovali do Los Angeles. Keď sa jeho tehotná matka pozerala na obraz Leonarda da Vinciho v múzeu v Taliansku, DiCaprio prvýkrát kopol – podľa toho mu dali meno Leonardo. Jeho rodičia sa rozviedli, keď mal 1 rok. Žil prevažne u svojej matky. Spoločne žili v niekoľkých štvrtiach Los Angeles, ako je Echo Park a na 1874 Hillhurst Avenue v okrese Los Feliz (ktorý bol neskôr premenený na miestnu verejnú knižnicu), zatiaľ čo jeho matka pracovala v niekoľkých zamestnaniach, aby ich uživila. Navštevoval Seeds Elementary School (teraz UCLA Lab School), John Marshall High School pár blokov ďalej a Los Angeles Center for Enriched Studies. Po treťom ročníku štúdium zanechal. Nakoniec však získal GED (dokument, ktorý získajú študenti, ktorí nedokončili strednú školu, ale zložili test pozostávajúci zo štyroch okruhov). DiCaprio prežil časť svojho detstva v Nemecku u prarodičov z matkinej strany, Wilhelma a Helene. Hovorí trochu po nemecky a taliansky.

 Kariéra 

 Začiatky 
DiCapriova kariéra začala v reklamách a vzdelávacích filmoch. Po to, čo bol vystrihnutý z detského televízneho seriálu Romper room, nasledoval svojho staršieho nevlastného brata Adama Farrara do televíznych reklám. V roku 1990 sa objavil v televízii, kde bol obsadený do krátkej série založenej na filme Parenthood. Po Parenthood získal menšie role v niekoľkých programoch, vrátane The New Lassie a Roseanne a telenovely Santa Barbara, kde si zahral mladého Masona Capwella. Za film Parenthood a telenovelu Santa Barbara si vyslúžil nomináciu na Young Artist Award pre najlepšieho mladého herca. 

 1991–95: Prienik do filmu 
DiCaprio debutoval v komediálnom sci-fi horore Kriteri 3, v ktorom hral nevlastného syna zlého domáceho. Film vyšiel v roku 1991 priamo na dvd. Čoskoro potom sa začal pravidelne opakovať v sitkome Growing Pains, kde hral bezdomovca Luka Browera. DiCapriov prienik na strieborné plátno prišiel v roku 1992, kedy si ho do filmu Zo života chlapca zo 400 mladých hercov vybral osobne Robert De Niro.

Neskôr v roku 1993 si zahral mentálne postihnutého brata Johnnyho Deppa vo filme Čo žerie Gilberta Grapea. Režisér Lasse Hallström priznal, že spočiatku hľadal škaredšieho herca, ale nakoniec obsadil DiCapria, keď sa ukázal ako "najbystrejší herec" medzi všetkými kandidátmi. Za tento film bol DiCaprio ocenený National Board of Review Award a nomináciou na Oscara a Zlatý glóbus. 

 1996–2001 
vľavo|náhľad|DiCaprio na tlačovej konferencii filmu Pláž vo februári 2000
V roku 1996 sa objavil po boku Claire Danesovej vo filme Rómeo a Júlia, ktorý je nakrútený podľa rovnomennej tragédie Williama Shakespeara. 

Neskôr v tom istom roku hral s Robertom De Nirom v rodinnej dráme Marvinova izba. Film je o dvoch sestrách (hrajú Meryl Streepová a Diane Keatonová), ktoré spojila po 17 rokoch odcudzenia tragédia. DiCaprio hral Hanka, ustarosteného syna Meryl Streepovej, ktorý bol zavretý na psychiatrickej liečebni kvôli založeniu požiaru v matkinom dome.

V roku 1997 hral vo filme režiséra Jamesa Camerona, Titanic (1997). Stvárnil 20-ročného Jacka Dawsona, chudobného muža z Wisconsinu, ktorý vyhrá dva lístky tretej triedy na Titanic. DiCaprio spočiatku rolu odmietol, ale nakoniec ju na odporúčanie Camerona, ktorý silno veril v jeho herecké schopnosti, prijal. Film sa stal komerčne najúspešnejším filmom (prekonaný v roku 2010 Cameronovým filmom Avatar). Film zarobil viac ako 1,843 miliardy $ na celom svete. Film premenil DiCapria na filmovú superstar a vyvolal „Leo- mániu“. Viac ako 200 fanúšikov kontaktovalo Akadémiu filmového umenia a vied na protest, pretože nebol nominovaný na Oscara. 

Nasledujúci rok si zahral dvojrolu darebného kráľa Ľudovíta XIV. a jeho utajované, sympatické dvojča Philippe vo filme Muž so železnou maskou, ktorý bol nakrútený na podklade rovnomenného filmu z roku 1939. Napriek tomu, že film získal zmiešané reakcie, stal sa kasovým trhákom a celosvetovo zarobil 180 miliónov $.The Man in the Iron Mask Rotten Tomatoes. Retrieved May 8, 2010.

Následne sa objavil v dráme Pláž (2000), adaptácii rovnomenného románu 1996 Alexa Garlanda z roku 1996. Hral amerického turistu hľadajúceho dokonalý spôsob života v tajnom ostrovnom mestečku v zálive Thajska. Film bol finančne úspešný a aj napriek kritike zarobil 144 miliónov dolárov po celom svete. 

 2002–07 
náhľad|DiCaprio na premiére filmu Gangy New Yorku na filmovom festivale v Cannes v roku 2002
DiCapriov prvý film z roku 2002 bol životopisná kriminálna dráma Chyť ma, ak to dokážeš, založená na živote Franka Abagnalea Jr. Film režíroval Steven Spielberg a bol natočený v 147 rôznych miestach za iba 52 dní. Nasledujúci rok získal svoju tretiu nomináciu na Zlatý glóbus za jeho prácu vo filme.

V roku 2002 sa objavil v historickom filme Gangy New Yorku. DiCaprio získal pozitívne ohlasy, avšak bol zatienený hereckým výkonom Daniela Day-Lewisa. Za herecký výkon vo filme Letec získal Zlatý glóbus pre najlepšieho herca a ďalšiu nomináciu na Oscara.

V roku 2006 hral vo filmoch Krvavý diamant a Skrytá identita. Vo vojnovom filme Krvavý diamant  hral pašeráka diamantov z Rodézia, ktorý je zapojený do občianskej vojny v Sierra Leone. Film sám o sebe získal všeobecne priaznivé recenzie a DiCaprio bol chválený za jeho juhoafrický prízvuk, ktorý je známy tým, že je ťažko napodobiteľný. Vo filme Skrytá identita hral Billyho Costigana, policajta v utajení, ktorý sa infiltroval do írskej mafie v Bostone. Film sa stal jedným z najvyššie hodnotených filmov roku 2006. DiCaprio získal Satellite Award za najlepšiu vedľajšiu rolu a tretiu nomináciu na Oscara za film Krvavý diamant.

 2008–12 
vľavo|náhľad|DiCaprio na premiére filmu Prekliaty ostrov v roku 2010
V roku 2008 hral v akčnej dráme Pavučina lží, založenej na rovnomennom románe Davida Ignatiusa. Film rozpráva príbeh troch mužov bojujúcich s teroristickou organizáciou a navzájom. Film získal protichodné recenzie od kritikov a zarobil 115 miliónov $ na celom svete. 

V rovnakom roku si s Kate Winsletovou zahral v dráme Núdzový východ (2008). Film režíroval Winsletovej neskorší manžel, Sam Mendes. Film zobrazuje pár z roku 1950, ktorému krachuje manželstvo. Za stvárnenie získal svoju siedmu nomináciu na Zlatý glóbus.

V roku 2010 sa objavil v psychologickom trileri Prekliaty ostrov, založenom na rovnomennom románe Dennisa Lehana z roku 2003. Stvárnil amerického maršala Edwarda "Teddy" Danielsa, ktorý vyšetruje psychiatrické zariadenie nachádzajúce sa na ostrove a postupne začína pochybovať o svojej vlastnej príčetnosti. Film zarobil 294 miliónov $.

V roku 2010 si zahral v sci-fi filme Počiatok, ktorý režíroval Christopher Nolan. Film zarobil cez 825 miliónov $ na celom svete. 

V roku 2011 si zahral po boku Armie Hammer a Naomi Watts v životopisnom filme režiséra Clinta Eastwooda, Najmocnejší muž FBI. 

V roku 2012 hral darebáka Calvina Candieho vo filme Divoký Django. Pri natáčaní filmu si na skle nešťastne rozrezal ruku, ale aj napriek zraneniu pokračoval v nakrúcaní. Za tento film získal svoju deviatu nomináciu na Zlatý glóbus. Divoký Django zarobil celosvetovo 424 miliónov $.

 2013–súčasnosť 

DiCapriov film Veľký Gatsby mal premiéru 10. mája 2013. Za stvárnenie Jaya Gatsbyho získal pozitívne ohlasy od kritikov. Film celosvetovo zarobil 348 miliónov $ a stal komerčne najúspešnejším Luhrmannovim filmom.

Vo filme Vlk z Wall Street stvárnil makléra Jordana Belforta, ktorý bol v roku 1990 zatknutý za podvod s cennými papiermi a pranie špinavých peňazí. Natáčanie začalo 8. auguste 2012 v New Yorku a premiéru mal 25. decembra 2013. Rola mu vyniesla Zlatý glóbus pre najlepšieho herca v muzikáli alebo komédii a jeho štvrtú nomináciu na Oscara. V januári 2013 DiCaprio povedal, že si dá dlhšiu pauzu od hrania a bude "lietať po celom svete a bojovať za životné prostredie."

V roku 2015 hral v dráme Revenant Zmŕtvychvstanie, ktorú režíroval Alejandro González Iñárritu. Film získal pozitívne recenzie od kritikov a za herecký výkon získal svojho prvého Oscara v kategórii najlepší mužský herecký výkon, jedenástu nomináciu na Zlatý glóbus a jeho prvú cenu BAFTA pre najlepšieho herca. 

 Osobný život 
DiCapriove vzťahy sú pod drobnohľadom médií. Na konci 90. rokov randil s herečkou Bijou Phillips,"Tina Fey Was Right: Leonardo DiCaprio's Lengthy List of Model-y Love Affairs", People magazine, January 14, 2014 neskôr s modelkou Kristen Zang a britskou modelkou Emmou Miller. V roku 2000 sa stretol brazílskou modelkou Gisele Bündchen, s ktorou randil do roku 2005. Od roku 2005 do roku 2011 chodil s izraelskou modelkou Bar Refaeli. Počas ich vzťahu sa stretol s izraelským prezidentom Shimonom Peresom a navštívil jej rodné mesto Hod HaSharon.

V roku 2011 randil s herečkou Blake Lively a neskôr s modelkou Erin Heatherton. Od roku 2013 až do konca roka 2014 chodil s nemeckou modelkou Toni Garrn. V roku 2015 sa stretával s modelkou Kelly Rohrbach a má veľmi blízky vzťah s jeho najlepšou priateľkou Emmou Rendekovou.

DiCaprio vlastní dom v Los Angeles v Kalifornii a byt v Battery Park City v New Yorku. V roku 2009 kúpil ostrov neďaleko pobrežia Belize, na ktorom plánuje vytvoriť ekologické stredisko. V roku 2014 kúpil v Palm Springs v Kalifornii bývalú rezidenciu Dinah Shore navrhnutú architektom Donaldom Wexlerom.

V roku 2005 utrpel ťažké zranenie na tvári po tom, čo ho modelka Aretha Wilson na hollywoodskej párty udrela rozbitou fľašou po hlave. Po priznaní viny v roku 2010 bola Wilson odsúdená na trest odňatia slobody v trvaní dvoch rokov.

Počas prezidentských volieb v roku 2004 viedol kampaň Johna Kerryho. FEC uviedol, že DiCaprio vložil vo voľbách v roku 2008 do prezidentskej kampane Baracka Obamu 2 300 dolárov, čo bol maximálny príspevok jednotlivca a vo voľbách v roku 2012 až 5 000 dolárov.

 Environmentálny aktivizmus 
Po úspechu Titanicu v roku 1997 spolu s predchádzajúcimi filmami, 24-ročný DiCaprio založil v roku 1998 Leonardo DiCaprio Foundation, neziskovú organizáciu venovanú podpore povedomia o životnom prostredí.Leonardo DiCaprio Foundation Hoci sa týka všetkých oblastí životného prostredia, zameriava sa najmä na globálne otepľovanie, zachovanie zemskej biodiverzity a podporu obnoviteľných zdrojov energie. Na projektoch pracovala vo viac ako 40 krajinách a vyprodukovala dva krátke webové dokumenty Water Planet a Global Warming.

Vzhľadom na jeho aktivity v tejto oblasti získal chválu od ekologických skupín. Medzi získanými oceneniami boli Martin Litton Environmental Award v roku 2001 od Environment Now a Environmental Leadership Award v roku 2003 z Global Green USA.Furgang, Kathy, and Furgang, Adam. Leonardo DiCaprio: Environmental Champion (2008) p. 45

V roku 2000 predsedal národným oslavám Dňa Zeme, kde v rozhovore s prezidentom Clintonom diskutovali o plánoch na riešenie globálneho otepľovania a o životnom prostredí. "Leonardo DiCaprio Interview about '11th Hour'" , Anlimara.com V roku 2007 získal hlavnú úlohu v 11. hodina, dokumente o vzťahu ľudí k prírode a globálnemu otepľovaniu. V júli 2016 jeho nadácia získala 15 600 000 $ na ochranu voľne žijúcich živočíchov a práv domorodých Američanov a na boj proti klimatickým zmenám."Leonardo DiCaprio's Foundation Commits $15.6 Million to Fight Climate Change and Protect Wildlife", ET Online, July 13, 2016

Je aktívnym zástancom mnohých ekologických organizácií a predsedal World Wildlife Fund, Global Green USA, Medzinárodného fondu pre ochranu zvierat a Natural Resources Defense Council."DiCaprio deserves an environmental Oscar for these 10 reasons", Skymet, February 21, 2016"Leonardo DiCaprio, Founder, Leonardo DiCaprio Foundation",  World Wildlife Fund 

Jazdí na vozidlách šetrných k životnému prostrediu, vrátane elektrického Tesla Roadsteru, Fisker Karma plug-in hybridu a Toyoty Prius. Jeho dom je vybavený solárnymi panelmi. V roku 2010 získal za jeho environmentálne dielo nomináciu na VH1 Do Something Award. V roku 2014 bol menovaný za zástupcu na summite OSN o zmene klímy. 

V roku 2015 bol výkonným producentom dokumentu Cowspiracy. Film skúmal vplyv poľnohospodárstva na životné prostredie a postoj niekoľkých ekologických organizácií k tejto problematike.

V roku 2016 získal Oscara za najlepšieho herca. Na ceremoniáli využil svoju ďakovnú reč na vyjadrenie svojej vďaky a starosti o životné prostredie, keď povedal:„Zmena klímy je skutočná, deje sa to teraz. Je to najnaliehavejšia hrozba pre celý náš druh a musíme spolupracovať. Musíme podporovať lídrov na celom svete, ktorí nezastupujú veľké korporácie a veľkých znečisťovateľov životného prostredia, ale tých, ktorí hovoria v mene ľudskosti, pôvodných obyvateľov a miliárd a miliárd chudobných ľudí, ktorých sa tieto zmeny dotknú najviac, v mene našich detí a tých, ktorých hlasy umlčala politika chamtivosti.“Za využívanie súkromných lietadiel a jácht si vyslúžil kritiku niektorých médií.http://www.smh.com.au/lifestyle/celebrity/private-sydney/oscars-2016-leonardo-dicaprios-climate-speech-at-odds-with-his-huge-carbon-footprint-20160301-gn81iw.htmlhttp://www.huffingtonpost.ca/cody-battershill/leonardo-dicaprio-activism_b_9025188.htmlhttp://nypost.com/2016/01/24/why-leo-dicaprio-is-just-another-climate-hypocrite/ V roku 2016  počas dovolenky vo francúzskom Cannes išiel súkromným lietadlom na jednodňovú návštevu New Yorku, aby si prevzal environmentálne ocenenie.

 Filantropia 
V roku 1998 spolu so svojou matkou darovali 35 000 dolárov na podporu "Leonardo DiCaprio Computer Center" v pobočke verejnej knižnice Los Angeles v Los Feliz, na mieste, kde vyrastal. Bola znovu vybudovaná po zemetrasení Northridge v roku 1994 a otvorená na začiatku roka 1999. Počas natáčania filmu Krvavý diamant pracoval s 24 osirelými deťmi z SOS Children's Village v Mapute v Mozambiku. V roku 2010 daroval 1 milión $ na pomoc Haiti po zemetrasení.

V novembri 2010 daroval 1 milión $ Wildlife Conservation Society v Rusku. Vtedajší premiér Vladimír Putin ho opísal ako "muzhik" alebo "pravý muž". V roku 2011 sa pripojil ku kampani Animal Legal Defense Fund, ktorá sa snažila oslobodiť Tonyho, tigra, ktorý strávil posledných desať rokov na Tiger Truck Stop v Grosse Tete v Louisiane.  V apríli 2013 daroval 6 1000 $ GLAAD, organizácii, ktorá podporuje LGBT ľudí v médiách.

Na začiatku roka 2016, na stretnutí s pápežom Františkom podporil charitu a hovoril o otázkach životného prostredia. O niekoľko dní neskôr pápež, pravdepodobne ovplyvnený stretnutím s DiCapriom, povedal, že bude hrať v plánovanom, nábožensky založenom charitatívnom filme Beyond the Sun. Bola by to jeho prvá herecká skúsenosť a tiež by bol prvým pápežom v histórii, ktorý sa objavil v celovečernom filme. Zisk z filmu by sa mal venovať charitatívnym organizáciám v Argentíne."Days After Meeting Leonardo DiCaprio, Pope Francis Signs On to First Acting Role", Vanity Fair, Feb. 1, 2016

 Filmografia 
 Ako herec 
 Rok Film Rola Poznámky  1991  Kriteri 3  Josh  1992  Jedovatý brečtan  Guy  1993  Zo života chlapca  Tobias "Toby" Wolff Čo žerie Gilberta Grapea  Arnie Grape   1994 The Foot Shooting Party 1995  Rýchlejší ako smrť  Fee Herod, "The Kid"  Basketbalistov denník  Jim Carroll Úplné zatmenie Arthur Rimbaud   1996  Rómeo a Júlia  Rómeo Montague   Marvinova izba  Hank   1997  Titanic  Jack Dawson  hlavná rola 1998 Muž so železnou maskou kráľ Ľudovít XIV. a Filip Celebrity  Brandon Darrow  2000  Pláž  Richard   2001  Don's Plum Bar  Derek  natáčané v 1995, uvedené v 2001 2002  Chyť ma, ak to dokážeš  Frank William Abagnale Jr.  Gangy New Yorku  Amsterdam Vallon  2004 Letec  Howard Hughes Zlatý glóbus za najlepšieho herca v dráme 2006  Krvavý diamant  Danny Archer   Na druhej strane  William "Billy" Costigan Jr.   2007  11. hodina  rozprávač/producent  dokumentárny 2008  Pavučina lží  Roger Ferris  Núdzový východ  Frank Wheeler   2010  Prekliaty ostrov  Edward "Teddy" Daniels   Počiatok Dominic "Dom" Cobb   2011 The Rise of Theodore Roosevelt  Theodore Roosevelt   The Chancellor Manuscript  Peter Chancellor  2012  Divoký Django   Monseaur Candie  2013   Veľký Gatsby   Jay Gatsby Vlk z Wall Street   Jordan BelfortZlatý glóbus za najlepšieho herca v komedií alebo muzikáli2015 Revenant Zmŕtvychvstanie Hugh Glass  Academy Award za najlepší mužský herecký výkon v hlavnej úloheZlatý glóbus za najlepšieho herca v drámeBAFTA 2021Nepozeraj horeDr Randall Mindy2023Killers Of The Flower MoonErnest Burkhart

 Ako producent 
 Rok Film Poznámky2004Zabijem Nixona!Výkonný producent Letec Výkonný producent2007  11. hodina ProducentGardener of EdenProducent2008GreensburgProducent2009 Atari Producent Sirota Producent2010Beat the ReaperProducentThe Rise of Theodore RooseveltProducent oznámený2011 The Chancellor ManuscriptProducent oznámenýConspiracy of FoolsProducent oznámený

 Referencie 

 Iné projekty 

 Externé odkazy 
 Oficiálna stránka Leonarda DiCapria 



 Zdroj 

Kategória:Filmoví herci USA
Kategória:Filmoví producenti USA
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia ceny BAFTA za najlepšieho herca v hlavnej úlohe
Kategória:Držitelia Critics' Choice Movie Awards
Kategória:Držitelia ceny Satellite Award
Kategória:Držitelia Screen Actors Guild Award
Kategória:Držitelia ceny Zlatá malina za najhorší pár na plátne
Kategória:Osobnosti USA talianskeho pôvodu
Kategória:Osobnosti USA nemeckého pôvodu
Kategória:Osobnosti USA ruského pôvodu
Kategória:Účastníci Medzinárodného filmového festivalu Karlovy Vary
Kategória:Osobnosti z Los Angeles